SARL-NUUS SONDAG 25 November 2012 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTELS 


Dit is met leedwese dat ons bekend maak dat die sleutels van twee radioamateurs 
onlangs stil geraak het. Hulle is: 


Die van Mike Muir, ZS6MUI, vroeg Saterdagoggend 17 November. 


Die ander is die van Buddy McCullen,ZS1MP. Hy was die houer van 'n Jack 
Twine Toekenning (1986) en `n Willy Wilson Goue Wapen (1994). 


Ons innige meegevoel gaan aan die afgestorwenes se familie en vriende en in die 
besonder aan Annie, die eggenote van Mike, ZS6MUI. 


(POUSE). 
IN DIE NUUS VANDAG: 


ALLE RADIOAMATEURS MOET VIR HULLE LISENSIES HERAANSOEK 
DOEN 


SARL-PADWYSER VIR REGULERINGSHERSIENING 
5 MHz TOETSFREKWENSIES VIR VOORTPLANTINGSTUDIES 
DIE 20138 SARL AJV 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


ALLE RADIOAMATEURS MOET VIR HULLE LISENSIES HERAANSOEK 
DOEN 


Tydens die OKASA/SARL se skakelkomiteevergadering laasweek, het OKOSA 
die SARL in kennis gestel dat, as gevolg van `n oudit deur die Ouditeurgener- 
aal, OKOSA opdrag ontvang het om Regulasie 15 van die Radiospektrumreg- 
ulasies, wat bepaal dat `n amateurradiolisensie alleenlik vir 5 jaar geldig kan 
wees, waarna 'n nuwe aansoek gedoen moet word, in werking moet stel. 


Alle radioamateurs sal dus heraansoek moet doen vir `n lisensie vir die tydperk 
1 April 2013 tot 31 Maart 2018. Betaling vir die jaarlikse periode kan of jaarliks, 
of vir die 5 jaar ten volle vooruit betaal word. Laasgenoemde laat toe vir afslag. 


Besonderhede sal in binne 'n paar weke in die Staatskoerant gepubliseer word. 
Moenie nou reageer nie. SARLNUUS sal alle besonderhede, prosedures en die 
nodige vorms daarna op www.sarl.org.za beskikbaar stel 


Luister gereeld na SARLNUUS of besoek die webblad dikwels. Bykomende 
inligting sal op die web verskyn sodra dit beskikbaar kom. 


SARL-PADWYSER VIR REGULERINGSHERSIENING 


Die SARL sal die hervorming van regulasies met OKOSA op 3 Desember be- 
spreek wanneer 'n skakelkomitee aangewys sal word om die kwessies met be- 
trekking tot amateurradio te ondersoek. Die aanwysing is verkrygbaar op die 
SARL se webblad, kies “Amateur Radio Today” en volg die skakels. 


5 MHz TOETSFREKWENSIES VIR VOORTPLANTINGSTUDIES 


Hierdie proses het 'n stap verder gevorder tydens 'n vergadering verlede week. 
Hans van de Groenendaal, ZSGAKV, werk saam met die OKOSA-personeellid 
in beheer van die spektrum, om ten minste 2 kanale vir voortplanting en deelge- 
bruik te identifiseer. OKOSA het onderneem om die proses te bespoedig en het 
aangedui dat hulle verwag dat dit teen die einde van Januarie 2013 gefinaliseer 
sal wees. 


Radioamateurs en kortgolfluisteraars kan behulpsaam wees deur die frekwen- 
sie tussen 5 250 en 5 450 MHGZ te moniteer. Huidige gelisensieerde stasies op 
die band het 5 kHz spasiëring. Besonderhede van die projek is beskikbaar op 
www.sarl.org.za, kies “Amateur Radio Today”. 


NASA PHONESAT EN AMATEURRADIO. 


Wetenskaplikes by NASA se Ames navorsingsentrum het die mees bekostigbare 
amateurradiosatelliet tot datum saamgestel. Amateur Radio Newsline bevat 
die volgende inligting: die $3 500 omsirkelende toestel is 'n Cubesat, die grootte 
van `n koffiebeker, en maak gebruik van `n “Nexus One” slim telefoon as sentrale 
verwerker tesame met `n goedkoop van die rak af radio vir aardkommunikasie. 


Dit heet die Phonesat 1 en die klein toestel sal teen die einde van hierdie jaar 
of vroeg aanstaande jaar vir lansering gereed wees. Die satelliet sal vir 10 dae, 
of tot die battery faal, foto s van die aarde vanaf die ruimte op `n amateurband 
uitstuur. 


DIE 2013 SARL AJV 
Dit is daardie tyd van die jaar dat die SARL begin voorberei vir die AJV. 


Die AJV vir 2013 word deur die Wes-Rand Amateurradioklub aangebied en sal 
plaasvind op 27 April 2013 by die Nasionale Amateurradiosentrum. 


Klubs en lede word daaraan herinner dat die sluitingsdatum vir mosies wat op 
die AJV bespreek moet word, 31 Januarie is. 


Die Raad van die SARL versoek dat alle geaffilieerde klubs, `n nominasie indien 
vir ten minste een raadslid. Dit beinvloed nie die normale nominasieproses deur 


individuele lede nie. Dit is egter so dat die SARL-Raad baie werk het wat gedoen 
moet word en gewillige en energieke amateurs is hiervoor nodig. `n Raadslid 
moet genomineer word deur `n SARL-lid of geaffilieerde klub en gesekondeer 
word deur `n lid of geaffilieerde klub. By die nominasie moet 'n kort OV van sy 
amateurradioloopbaan gaan, saam met sy getekende verklaring dat hy bereid 
is om as raadslid te dien. Raadslede moet verkieslik ervare amateurs wees wat 
enkele ure per week aan SARL-sake kan afstaan en wat per telekonferensie aan 
raadsvergaderings kan deelneem. 


Daar is geen rede om te wag tot die laaste oomblik nie. Lê u nominasies en 
mosies nou Voor. 


KONTROLEER ASSEBLIEF U LIDMAATSKAPBESONDERHEDE 


Die gerief en ekonomie van kommunikasie deur elektroniese media en die sty- 
gende pryse van slakkepos, veroorsaak dat die SARL in `n toenemende mate 
van e-pos en SMS e gebruik maak. 


Om die SARL in staat te stel om met u te kommunikeer maak asseblief seker 
dat u kontakbesonderhede in die SARL se databasis korrek is. Dit sluit in u e- 
posadres, telefoon- en selfoonnommers, asook u posadres. U kan dit kontroleer 
deur u eie roepsein in die aanlynroepseinboek na te slaan en u kan ook die 
besonderhede daar bywerk. Dit werk vir alle rekords en dit is dus nie nodig om 
as 'n lid aan te teken nie. 


Die databasis word weekliks bygewerk. Let daarop dat OKOSA nie veranderings 
in amateurs se kontakbesonderhede na die SARL toe deurgee nie. Dit is u 
verantwoordelikheid om u inligting by die SARL en by OKOSA op datum te 
hou. 


Die Raad van die SARL wil lede wat geen e-posadres het nie, aanmoedig om 
een te bekom. Dit is maklik, goedkoop en gerieflik. Daar mag 'n tyd aanbreek 
wanneer die kommunikasie van sommige items per slakkepos net nie meer die 
moete werd sal wees nie en hulle slegs per e-pos oorgedra sal word. 


U lidmaatskapbesonderhede kan ook gekontroleer word deur te gaan na: 
www.sarl.org.za/ public/ Membercheck.asp. 


LIDMAATSKAPKAARTE 


A11 lede met geldige e-posadresse in die SARL se databasis, sal by hierdie tyd 
per e-pos 'n lidmaatskapkaart en 'n kwitansie vir hulle lidmaatskapgelde ont- 
vang het. Die kwitansie bevat ook die lid se wagwoord waarmee hy op die `slegs 
lede” gedeelte van die webwerf kan aanteken. Lede sonder e-posadresse sal die- 
selfde inligting per slakkepos ontvang. As gevolg van die tyd wat die druk van 
adresetikette, die vul van koeverte ens. neem, sal dit 'n paar dae langer neem. 


Lede word versoek om hulle e-posadresse op die SARL se databasis te kontroleer. 
Lede sonder e-posadresse word aangemoedig om een te bekom - dit is gerieflik, 
maklik en goedkoop. Self `n e-posadres by `n Internetkafee, sal heeltemal to- 
ereikend wees. 


Lede wat gedrukte eksemplare van Radio 7S ontvang, sal `n SARL plakker 
daarby ingesluit vind. Ander lede sal hulle plakkers per slakkepos ontvang. 
Gebruik asseblief die plakkers, die doel daarmee is om die sigbaarheid van die 
SARL te verhoog. Wees trots op u lidmaatskap. 


NUWE LEDE 


Die SARL verwelkom die 110 radioamateurs wat die 2012 RAE geslaag het, tot 
sy geledere. Al hierdie lede is nou tot die databasis toegevoeg en sal lidmaatskap 
hê tot aan die einde van Junie 2013. 


Die webwagwoorde vir die nuwe lede is reeds aan hulle gestuur. Alle lede, maar 
veral nuwe lede, word daaraan herinner dat om die forum te gebruik, moet hulle 
afsonderlik vir die forum registreer. 


KOMPETISIENUUS 
RaDAR Kompetisieuitslae 
Ware RaDAR 


Niemand het die uitdaging as 'n operateur vir Ware RaDAR' aanvaar nie be- 
halwe dat Eddie, ZSGBNE, voor die kompetisie vir `n twee kilometer staptog 
gegaan het, maar nie sy toerusting saamgedra het nie. 


Veld/Mobiele stasie. 

Tienie, ZS6MHH - 276 punte Eddie, ZS6BNE - 192 punte Peter, ZS6IG (Mari- 
tieme mobiele) - 144 punte 

Vaste Stasie. 


Geen 


Ten spyte van die min deelnemers, is die algemene mening dat die kompetisie 
steeds twee keer per jaar aangebied moet word. Daar sal veranderings aan die 
reëls aangebring word wat dit opwindend sal maak vir iedereen wat die uitdaging 
wil aanvaar. 


Die SARL Digitale Kompetisie 


Hierdie kompetisie sal op die 2de Desember 2012 plaasvind, en nie die 25ste 
November 2012 nie. 


Verskoning vir die verwarring. 
Registrasie met die LoTW 


As U nie reeds by die LOTW (Logbook of the World) geregistreer is nie, maar 
graag wil registreer, stuur 'n afskrif van jou lisensie en ID aan Geoff Levey, 
ZSGGRL, na hfmanager@sarl.org.za. As jy nie in besit is van jou lisensie nie, 
kontak OKOSA vir `n brief wat bevestig dat jou lisensie wel betaal is, dit sal 
ook aanvaar word. 


Die proses duur ongeveer 2 dae. 


HEF VOORTPLANTINGSVOORSPELLING 


Hannes Coetzee, ZS6BZP, berig dat sonaktiwiteit aan die afneem is. Sonvlek 
AR1618 het begin verval maar sy magneetveld huisves nog genoeg energie vir 
X-klas sonfakkels. 


'n Sonvlek is `n reuse eiland van magnetisme wat op die son se oppervlak dryf. 
Magnetiese velde borrel op vanuit diep binne die son om die sonvlekke se donker 
kerns te vorm, baie soos ʼn eiland wat deur 'n onderseese vulkaan gevorm word. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 71. 


Amateurs gaan al die DX-bande van 20 tot 10 m geniet met 15 m wat die beste 
openinge gaan oplewer terwyl die 20 m net `n kortkop agter behoort te wees. 10 
m openinge gaan ook gereeld voorkom. 


Besoek gerus www.spaceweather.co.za vir meer inligting. 
DAGBOEK VAN GEBEURE 


01 Desember - Wes-Rand se snuffelmark begin om 12:00. 02 Desember - Die 
SARL Digitale Kompetisie. 31 Januarie 2013 Sluitingsdatum vir insending van 
nominasies vir Raadslede vir die volgende termyn en mosies vir die 2013 AJV. 
SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
Op 7 082, 7 205 en 17 760 kHz en ook 'n podcast deur ZS6RO. Vir oudiostrome 
en Echolink deur ZS6FOS, besoek www.sarl.org.za, klik op “Amateur Radio 
Today”, gaan na die groen kolom en klik op 'Listen on the web'. `n Heruitsending 
vind op Maandae om 18:30 UTC op 4 895 kHz plaas. Ontvangsrapporte sal 
waardeer word. Ons is in die besonder geinteresseerd in verslae oor ontvangs 
op 4 895 kHz aangesien dit naby aan die voorgestelde nuwe amateurtoekenning 
van 5 MHz is. Ontvangsverslae uit alle gebiede van Suid-Afrika sal waardevol 
wees vir ons aansoek aan OKOSA vir frekwensiestudies. Stuur verslae aan 
artoday@sarl.org.za. 


Sentech voorsien die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga, met ver- 
talings deur Louis de Bruin, ZS5LP, en dit is saamgestel deur George Honiball, 
ZSGONE. 


Dankie dat u geluister het, 73. 
/EX 


